open-index/open-wikipedia-markdown huggingface dataset:
Λουίζα Κάβεντις του Ντέβονσαϊρ

Η **Λουίζα Κάβεντις του Ντέβονσαϊρ** (*Louisa Cavendish of Devonshire*, γεννημένη ως Λουίζα Φρειδερίκη Αυγούστα του Άλτεν *Luise Friederike Auguste von Alten*, 15 Ιουνίου 1832 - 15 Ιουλίου 1911) ήταν Γερμανό-Βρετανίδα αριστοκράτισσα.

## Βιογραφία
Γεννήθηκε στις 15 Ιουνίου 1832 στο Ανόβερο, και ήταν κόρη του Κόμη Κάρολου Φραγκίσκου Βίκτωρ φον Άλτεν και της Ερμίνε του Σμίνκε.

Στις 24 Φεβρουαρίου 1858, η 26χρονη Λουίζα διορίστηκε κυρία των Ρομπών της Βασίλισσας Βικτώριας μέχρι τις 11 Ιουνίου 1859. Η Βικτώρια εξέφρασε τη λύπη της για την αποχώρησή της, αποκαλώντας την «πολύ ευχάριστο, ωραίο, λογικό άτομο». Η Δούκισσα ανέπτυξε σύντομα στενές φιλίες με τον Εδουάρδο, Πρίγκιπα της Ουαλίας και την Αλεξάνδρα, Πριγκίπισσα της Ουαλίας.

Στις 22 Ιουλίου 1852 παντρεύτηκε τον Γουλιέλμο Μονταγκιού, Υποκόμη Μάντεβιλ στο Ανόβερο. Μαζί απέκτησαν πέντε παιδιά:
*τον Λόρδο *Γεώργιο* Βίκτωρ Ντρόγκο (1853–1892), παντρεύτηκε την Κονσουέλο Ιθνάγα. Απέκτησαν 3 παιδιά.
*την Λαίδη *Μαρία Λουίζα* Ελισάβετ (1854–1934), παντρεύτηκε (1) τον Γουλιέλμο Ντάγκλας-Χάμιλτον. Δεν απέκτησαν παιδιά και (2) τον Ροβέρτο Κάρναμπι Φόρστερ. Δεν απέκτησαν παιδιά.
*την Λαίδη ''Λουίζα Αυγούστα'' Βεατρίκη (1856–1944), παντρεύτηκε τον Άρτσιμπαλντ Έιτσεσον. Απέκτησαν 5 παιδιά.
*τον Λόρδο *Κάρολο* Γουλιέλμο Αύγουστο (1860–1939), παντρεύτηκε την Μίλντρεντ Σεσίλια Χάρριετ Στιούαρτ. Δεν απέκτησαν παιδιά.
*την Λαίδη *Αλίκη* Ματθίλδη Ολίβια (1862–1957), παντρεύτηκε τον Εδουάρδο Στάνλεϊ. Απέκτησαν 3 παιδιά.

Στις 16 Αυγούστου 1892 παντρεύτηκε τον Σπένσερ Κάβεντις, 8ο Δούκα του Ντέβονσαϊρ στην Χριστιανική Εκκλησία στο Μέιφερ.

Πέθανε στις 15 Ιουλίου 1911 στο Σάρρεϋ σε ηλικία 79 ετών. Είναι θαμμένη στο Έντνσορ στο Ντερμπισάϊρ.

## Τίτλοι
*15 Ιουνίου 1832 – 22 Ιουλίου 1852: Κόμισσα Λουίζα του Άλτεν
*22 Ιουλίου 1852 – 8 Αυγούστου 1855: Η Υποκόμισσα Μάντεβιλ
*8 Αυγούστου 1855 – 22 Μαρτίου 1890: *Η Εξοχότητα Της* Η Δούκισσα του Μάντσεστερ
*22 Μαρτίου 1890 – 16 Αυγούστου 1892: *Η Εξοχότητα Της* Η Χήρα Δούκισσα του Μάντσεστερ
*16 Αυγούστου 1892 – 24 Μαρτίου 1908: *Η Εξοχότητα Της* Η Δούκισσα του Ντέβονσαϊρ
*24 Μαρτίου 1908 – 15 Ιουλίου 1911: *Η Εξοχότητα Της* Η Χήρα Δούκισσα του Ντέβονσαϊρ

## Παραπομπές


* 
* 
* 
* 
* 
* The Cavendish Story: The Double Duchess 

Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Αγγλίδες δούκισσες
Κατηγορία:Γερμανίδες κόμισσες
2η Κυβέρνηση του Αντρέι Πλένκοβιτς

Η **15η Κυβέρνηση της Κροατίας** είναι η τρέχουσα, της οποίας η θητεία άρχισε στις 23 Ιουλίου 2020. Επικεφαλής είναι ο Πρωθυπουργός Αντρέι Πλένκοβιτς.

Πρόκειται για μία κυβέρνηση συνεργασίας των ΚΔΕ και ΑΔΣΚ (κόμμα μειονότητας). Έχει υποστήριξη από τα κόμματα: ΚΚΦΚ, ΚΧΔΚ, ΚΔΣΣκΜπ, ΚΛΚ-ΦΔ, ΛΚ–Μεταρρυθμιστές, τους 5 εκπρόσωπους μειονοτήτων και την ανεξάρτητη Μαριάνα Πέτιρ.

Στις 23 Ιουλίου 2020 το 10ο Σάμπορ, που προέκυψε από τις εκλογές του 2020, συνεδρίασε για πρώτη φορά και ενέκρινε την κυβέρνηση του Πλένκοβιτς με 76 ψήφους «υπέρ» και 59 «κατά».
## Ψήφος εμπιστοσύνης

## Κομματική σύσταση

## Υπουργικό Συμβούλιο

## Κατάσταση στο Κοινοβούλιο
Πρόκειται για μία κυβέρνηση συνεργασίας των ΚΔΕ και ΑΔΣΚ (κόμμα μειονότητας). Έχει υποστήριξη από τα κόμματα: ΚΚΦΚ, ΚΧΔΚ, ΚΔΣΣκΜπ, ΚΛΚ-ΦΔ, ΛΚ–Μεταρρυθμιστές, τους 5 εκπρόσωπους μειονοτήτων και την ανεξάρτητη Μαριάνα Πέτιρ. Για την πλειοψηφία στο Κοινοβούλιο, που έχει 151 έδρες, χρειάστηκαν 76 έδρες.

## Παραπομπές


Κατηγορία:Κυβέρνηση της Κροατίας
Κλουάνζ

Το **Κλουάνζ** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Ελεονώρα Πέρσι του Νορθάμπερλαντ

Η **Ελεονώρα Πέρσι του Νορθάμπερλαντ** (*Eleanor Percy of Northumberland*, 22 Οκτωβρίου 1820 - 12 Φεβρουαρίου 1911) ήταν Βρετανίδα αριστοκράτισσα.

Γεννήθηκε στις 22 Οκτωβρίου 1820, και ήταν κόρη του Ριχάρδου Γκρόσβενορ, 2ου Μαρκήσιου του Γουέστμινστερ και της Λαίδης Ελισάβετ Μαίρης Λέβεσον-Γκόουερ.

Στις 27 Αυγούστου 1842 παντρεύτηκε τον Αλτζέρνον Πέρσι, 4ου Δούκα του Νορθάμπερλαντ. Το ζευγάρι δεν απέκτησε απογόνους.

Πέθανε στις 12 Φεβρουαρίου 1911 στο Στάνγουικ Παρκ στο Ρίτσμοντσαϊρ σε ηλικία 90 ετών.

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Αλοΐσιος Ανδρούτζης

Ο **Αλοΐσιος Ανδρούτζης** (1684 – περ. 1757) ήταν Έλληνας Ρωμαιοκαθολικός θεολόγος.

Αφού απέκτησε τον τίτλο του διδάκτορα της θεολογίας και της φιλοσοφίας, ο Ανδρούτζης δίδαξε στο Πανεπιστήμιο της Μπολόνια ήδη από το 1709 και με τα συγγράμματά του καταφέρθηκε εναντίον των Ορθοδόξων και των Διαμαρτυρομένων. Με ιδιαίτερες πραγματείες επεχείρησε να δικαιολογήσει το ρωμαιοκαθολικό δόγμα του Filioque, δηλαδή της εκπορεύσεως του Αγίου Πνεύματος «και εκ του Υιού». Δίδαξε στο Πανεπιστήμιο μέχρι το 1730 και μετά από το έτος αυτό αναφέρεται ως ηγούμενος της Μονής Σάντα Μαρία της Ρώμης.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 592

Κατηγορία:Έλληνες θεολόγοι
Η αγάπη ήρθε από μακριά

***Η αγάπη ήρθε από μακριά*** είναι ελληνική δραματική τηλεοπτική σειρά, παραγωγής 2002-2003, που δημιουργήθηκε από τον Βασίλη Σπηλιόπουλο και προβλήθηκε από τον τηλεοπτικό σταθμό ANT1 από τις 4 Οκτωβρίου του 2002 μέχρι τις 20 Ιουνίου του 2003. Τη σκηνοθεσία και την παραγωγή της σειράς επιμελήθηκε ο Μανούσος Μανουσάκης ενώ το ομώνυμο τραγούδι των τίτλων ερμήνευσε η Γλυκερία, με στίχους Φίλιππου Γράψα και μουσική Μάριου Τόκα.

Η σειρά παρουσιάζει τον απαγορευμένο έρωτα μίας παντρεμένης επαρχιώτισσας με έναν Αλβανό μετανάστη που εργάζεται στα κτήματα του μεγαλοτσιφλικά συζύγου της. Προβλήθηκε για μία τηλεοπτική σεζόν και αποτελείται συνολικά από 30 επεισόδια. Τους δύο αντρικούς πρωταγωνιστικούς ρόλους ερμηνεύουν ο Πασχάλης Τσαρούχας και ο Κώστας Σόμμερ ενώ τον γυναικείο πρωταγωνιστικό ρόλο κρατά η Λίνα Σακκά. Κατά την περίοδο προβολής της, τη σεζόν 2002-2003, η σειρά αποτέλεσε ένα από τα τηλεοπτικά προγράμματα με την υψηλότερη τηλεθέαση. Συγκεκριμένα το τελευταίο επεισόδιο παρακολούθησαν περισσότεροι από 2 εκατομμύρια τηλεθεατές και συγκέντρωσε ποσοστό τηλεθέασης 45,2%.

## Υπόθεση
Η Βασιλική είναι παντρεμένη με τον μεγαλογαιοκτήμονα Αργύρη Βραχνό και ζουν στη Θεσσαλία. Ο Αργύρης απασχολεί πολλούς μετανάστες στα κτήματά του μεταξύ αυτών και τον Ίλια από την Αλβανία. Κάποια στιγμή η Βασιλική θα έρθει αρκετά κοντά με τον Ίλια δημιουργώντας ερωτική σχέση. Οι δυο τους θα προσπαθήσουν να κρατήσουν αρχικά το δεσμό τους κρυφό όμως όταν ο Αργύρης μάθει για τη σχέση τους θα υπάρξουν καταστροφικές συνέπειες.

## Διανομή
### Καστ
* Πασχάλης Τσαρούχας ως Αργύρης Βραχνός
* Λίνα Σακκά ως Βασιλική Βραχνού 
* Κώστας Σόμμερ ως Ίλια 
* Γιάννης Βόγλης ως Ανέστης Βραχνός
* Διαμαντής Καραναστάσης ως Σπύρος Βραχνός 
* Armando Dauti ως Homer 
* Αθανασία Πουπουζή ως Σύλβια 
* Aleksander Rrapi ως Αγκρόν
* Αγγελική Λάμπρη ως Άσπα
* Ελπίδα Μπραουδάκη ως Φωτεινή 
* Νικόλαος Λάμπρου ως Ραμίζ 
* Μαρίζα Παπαδημητρίου ως Τζένη 
* Λαέρτης Βασιλείου ως Σαϊμίρ
* Χριστίνα Μπερμπάλα
* Αλέξανδρος Μπερμπάλας 
* Νίκος Μποτόπουλος ως Παύλος
* Ανδρέας Χαραλάμπους ως Τόλης
* Βέρα Χατζηιακώβου
* Γιώργος Ασπετάκης
* Χριστίνα Πομόνη
* Απόστολος Τσιρώνης ως γιατρός
* Μαρία Ψιλοπούλου
* Στυλιανή Ράπτη
* Αγάπη Δέσμη

## Επισκόπηση σειράς

## Παραπομπές


Κατηγορία:Τηλεοπτικές σειρές ΑΝΤ1
Κατηγορία:Ελληνικές δραματικές τηλεοπτικές σειρές
Ναντέζντα Μαουντμπάττεν του Μίλφορντ Χέβεν

Η **Ναντέζντα Μαουντμπάττεν του Μίλφορντ Χέβεν** (*Nadejda Mountbatten of Milford Haven*, γεννημένη ως Ναντέζντα Μιχαήλοβνα ντε Τόρμπι *Nadejda Mikhailovna de Torby*, 28 Μαρτίου 1896 - 22 Ιανουαρίου 1963) ήταν κόρη του Μέγα Δούκα Μιχαήλ Μιχαήλοβιτς της Ρωσίας.

Γεννήθηκε στις 28 Μαρτίου 1896 στις Κάννες, και ήταν το δεύτερο παιδί και κόρη του Μέγα Δούκα Μιχαήλ Μιχαήλοβιτς της Ρωσίας και της Κόμισσας Σοφίας φον Μέρενμπερκ.

Στις 15 Νοεμβρίου 1916 παντρεύτηκε τον Πρίγκιπα Γεώργιο του Μπάττενμπεργκ στο Λονδίνο. Μαζί απέκτησαν δύο παιδιά:
*τον Λαίδη Τατιάνα Ελισάβετ (1917-1988), δεν παντρεύτηκε ποτέ.
*τον Λόρδο Δαβίδ Μιχαήλ (1919-1970), παντρεύτηκε (1) την Ρομαίν Νταλγκρέν-Πιρς. Δεν απέκτησαν παιδιά και (2) την Τζάνετ Μερσέντες Μπρις. Απέκτησαν 2 παιδιά.

Πέθανε στις 22 Ιανουαρίου 1963 στις Κάννες σε ηλικία 66 ετών. Είναι θαμμένη στο Μπράϊ του Μπερκσάϊρ.

## Παραπομπές


Κατηγορία:Ρώσοι ευγενείς
Κατηγορία:Οίκος του Μπάττενμπεργκ
Κατηγορία:Πριγκίπισσες της Γερμανίας
Κατηγορία:Βρετανίδες μαρκησίες
Τζίβας Αρκαδίας

Ο **Τζίβας** (παλαιότερα γνωστός ως **Τσίβας**) είναι χωριό του δήμου Τρίπολης στον νομό Αρκαδίας της Πελοποννήσου. Σύμφωνα με την απογραφή του 2021 ο πληθυσμός του ανέρχεται στους 258 κατοίκους ενώ με την απογραφή του 2011 ήταν 283.

## Τοποθεσία
Ο Τζίβας είναι κτισμένος επί λόφου, σε υψόμετρο 680 μέτρων και βρίσκεται σε απόσταση 7 χιλιομέτρων νότια από την, πρωτεύουσα της Αρκαδίας, Τρίπολη. Ιστορικά και γεωγραφικά ανήκει στα χωριά του κάμπου της Τεγέας. 

## Γενικά και ιστορικά στοιχεία
Στην ευρύτερη περιοχή του χωριού έχουν ανευρεθεί απομεινάρια παλαιότερων οικισμών διαφόρων χρονικών περιόδων. Ο Τζίβας καταγράφεται το 1700 στη βενετική απογραφή του έπαρχου Grimani ως *Ziva*, έχοντας 13 κατοίκους. Αργότερα, λίγο πριν το 1821 ζούσαν σε αυτό μερικές οικογένειες κτηνοτρόφων, ενώ για μεγάλο διάστημα του 19ου αιώνα αναφερόταν ως αρβανίτικο χωριό.
αριστερά|μικρογραφία|200x200εσ|Τοπίο του χωριού.
Κάτοικοι του Τζίβα συμμετείχαν ενεργά στην Ελληνική Επανάσταση (αναφέρονται οι οικογένειες Τσούκα και Μπέλλιου, ο Θ. Καστραντάς κ.ά.), ενώ το χωριό πυρπολήθηκε δύο φορές από τις τουρκικές δυνάμεις. Σύμφωνα με διάφορες εκτιμήσεις των ετών 1828-1830, εκείνη την περίοδο ο πληθυσμός του ανερχόταν σε 23 με 25 οικογένειες.

Κατά τα μετεπαναστατικά χρόνια, ο Τζίβας διακρινόταν για το - αναλογικά - μεγάλο ποσοστό εγγράμματων που διέθετε και για το γεγονός πως πολλοί άνδρες του χωριού χειροτονούνταν ιερείς. Το 1832 εκπρόσωπος του χωριού συμμετείχε στην εκλογή πληρεξούσιων ενόψει της Ε΄ Εθνοσυνέλευσης. Στην απογραφή του 1844 είχε 233 κατοίκους, ενώ στα τέλη του 19ου αιώνα (1896) ζούσαν στον οικισμό 400 άτομα.

Στις πολεμικές συγκρούσεις της Μικρασιατικής Εκστρατείας σκοτώθηκαν έξι στρατιώτες προερχόμενοι από τον Τζίβα. Ισάριθμα άτομα έχασαν τη ζωή τους στον Πόλεμο του 1940-1941 και την Κατοχή που ακολούθησε, ενώ κατά τον Εμφύλιο σκοτώθηκαν ακόμη δύο. Ενδιάμεσα, σύμφωνα με τοπική αρκαδική πηγή, οι απόδημοι Τζιβανιώτες ανέρχονταν τον Μεσοπόλεμο στους 140. Στην απογραφή του 1940, το χωριό αριθμούσε 349 κατοίκους. Παράλληλα την ίδια χρονιά, η επίσημη ονομασία του τροποποιήθηκε ελαφρά από *Τσίβας* σε *Τζίβας*. Στα μεταπολεμικά χρόνια το χωριό υπέστη σημαντική πληθυσμιακή συρρίκνωση.

Εντός των ορίων του Τζίβα υπάρχει μικρή κοινότητα 100 Ρομά, οι οποίοι διαβιούν σε καταυλισμό. Στον Τζίβα γεννήθηκε ο αξιωματικός του ΕΑΜ/ΕΛΑΣ και αργότερα του ΔΣΕ, Αλέκος Τσουκόπουλος.

Διοικητικά, μετά τη δημιουργία του ελληνικού κράτους υπήχθη αρχικά το 1835 στον δήμο Τεγέας. Το 1912 ορίστηκε έδρα κοινότητας, ενώ το 1997 υπήχθη εκ νέου στον δήμο Τεγέας, ο οποίος επανασυστάθηκε στο πλαίσιο του Σχεδίου «Καποδίστριας». Από το 2011 ανήκει στον διευρυμένο δήμο Τρίπολης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αρκαδίας
Ναός Αγίου Αθανασίου (Μεταξάδες Έβρου)

Ο **Ναός του Αγίου Αθανασίου** είναι μεταβυζαντινή εκκλησία στους Μεταξάδες Έβρου. Βρίσκεται στην νοτιοανατολική πλευρά του χωριού και χτίστηκε πιθανόν γύρω στα τέλη του 17ου αιώνα. Αποτελεί έναν από τους τρεις μεταβυζαντινούς ναούς της περιοχής, από τους οποίους οι άλλοι δύο είναι ο Ναός Αγίου Αθανασίου που βρίσκεται στο Αλεποχώρι και ο Ναός Αγίου Παντελεήμονος στο Παλιούρι.

## Ιστορία
Σύμφωνα με άλλες πηγές, οι τοιχογραφίες του ναού δημιουργήθηκαν πιθανώς από κάποιον πρόσφυγα από την Κωνσταντινούπολη, πριν ή μετά την Άλωση, και πως ο ναός μπορεί να είναι πολύ παλαιότερος, από το 11ο αιώνα. Στοιχεία που επαληθεύουν τις εν λόγω χρονολογίες είναι εικόνα της Παναγίας από τον 15ο αιώνα και ο Σταυρός από τον 16ο αιώνα, τα οποία συνηγορούν στην μακραίωνη ιστορία της εκκλησίας που την συνδέει με την ιστορία του Βυζαντίου.

Σήμερα αποτελεί σημαντικό μέρος των αγιογραφιών του έχει καταστραφεί από τη φθορά του χρόνου και από ανθρώπινες παρεμβάσεις, ενώ τοιχία του ναού άρχισαν να υποχωρούν και από την οροφή, όπου εισέρχονται νερά. Το 2020 επισκέφθηκε τον ναό κλιμάκιο του Υπουργείο Πολιτισμού και Αθλητισμού για το έργο αποκατάστασης και αναστήλωσης των τριών μεταβυζαντινών ναών της περιοχής Μεταξάδων. Το 2023 τα έργα εντάχθηκαν στο Ταμείο Ανάκαμψης.

## Αρχιτεκτονική
Η εκκλησία είναι ημιυπόγεια, εσωστρεφής και κανένα εξωτερικό γνώρισμα δεν φανερώνει την χρήση της ως χώρου θρησκευτικής λατρείας. Πρόκειται για οίκημα ορθογώνιο, στο οποίο ο επισκέπτης εισέρχεται από μια κλίμακα με βάθος 1,40μ. Ο Λαογράφος Γεώργιος Μέγας αναλύει τους λόγους που δικαιολογούν τις αρχιτεκτονικές επιλογές στα κτήρια αυτής της περιόδου, λέγοντας ότι η μορφή των εκκλησιών είναι αποτέλεσμα του φόβου των κατοίκων να μην προκαλέσουν το μένος των Οθωμανών, καθώς συχνά έπεφταν θύματα των γενίτσαρων και των ντελιμπάσηδων που λυμαίνονταν την περιοχή της Θράκης με εφαλτήριο την Κωνσταντινούπολη.

## Δείτε επίσης
* Μεταξάδες Έβρου
* Ναός Αγίου Αθανασίου (Αλεποχώρι Έβρου)

## Παραπομπές


Κατηγορία:Αρχαιολογικοί τόποι στον Έβρο
Κατηγορία:Μεταβυζαντινές εκκλησίες στην Ελλάδα
Κατηγορία:Δήμος Διδυμοτείχου
Μεταξαδες
Ίον Στούρτζα

Ο **Ίον Στούρτζα** (*Ion Sturza*, γενν. 9 Μαΐου 1960) είναι Μολδαβός πολιτικός και επιχειρηματίας που διετέλεσε πρωθυπουργός της Μολδαβίας από τις 19 Φεβρουαρίου έως τις 12 Νοεμβρίου 1999. Στις 21 Δεκεμβρίου 2015, ο Πρόεδρος Νικολάε Τίμοφτι όρισε τον Ίον Στούρζα να καταλάβει τη θέση του πρωθυπουργού για δεύτερη φορά.  Ωστόσο, ο Ίον Στούρζα παραιτήθηκε από την εντολή, μετά τη συνάντηση κατά την οποία το υπουργικό του συμβούλιο θα έπρεπε να λάβει την ψηφοφορία για την ανάληψη δεν πραγματοποιήθηκε λόγω έλλειψης απαρτίας. 

## Εκπαίδευση και πρώιμη επαγγελματική σταδιοδρομία
Γεννημένος στο Pîrjolteni, στην περιοχή Călărași, στην οικογένεια Στούρτζα, Μολδαβών βογιάρων, ο Ίον Στούρτζα ολοκλήρωσε τις σπουδές του στα οικονομικά στο Κρατικό Πανεπιστήμιο της Μολδαβίας. 

Πριν από την πτώση της ΕΣΣΔ το 1991, ο Στούρτζα εργάστηκε για την κρατική Εταιρεία Εξωτερικού Εμπορίου. Το 1991, ίδρυσε την Εταιρεία Ινκόν, με έδρα το Κισινάου, η οποία σύντομα έγινε ένας από τους μεγαλύτερους βιομηχανικούς ομίλους της Μολδαβίας, που δραστηριοποιούνται στη βιομηχανία τροφίμων και ποτών. Εργάστηκε ως πρόεδρος της «FinComBank» στο Κισινάου και, από το 1996, ως πρόεδρος του Διοικητικού Συμβουλίου της Τράπεζας. Ο Στούρτζα είναι ο ιδρυτής και πρόεδρος της Fribourg Capital, ενός ιδιωτικού επενδυτικού κεφαλαίου και κεφαλαίου επιχειρηματικών συμμετοχών. 

## Ως Πρωθυπουργός της Μολδαβίας
Ο Ίον Στούρζα απέκτησε ευρεία πολιτική εμπειρία καθώς ήταν εξέχων πολιτικός στη Μολδαβία. Επιλέχθηκε ως μέλος του Κοινοβουλίου το 1998 και στη συνέχεια έγινε Αντιπρόεδρος της Κυβέρνησης και Υπουργός Οικονομίας. Διετέλεσε πρωθυπουργός από τις 19 Φεβρουαρίου 1999 έως τις 12 Νοεμβρίου 1999. 

## Διεθνής θέση
Ως πρώην πρωθυπουργός της Μολδαβίας, υπέγραψε το 2011 την ανοικτή επιστολή του Σόρος ζητώντας περισσότερη Ευρώπη στην αναταραχή στο ενιαίο νόμισμα.  

Τον Απρίλιο του 2016, το όνομα του Στούρτζα συμπεριλήφθηκε σε μια λίστα με εξέχοντες επιχειρηματίες, κυβερνητικούς και πρώην κυβερνητικούς σε όλο τον κόσμο στα Έγγραφα του Παναμά. 

## Αστικές δραστηριότητες
Ο Ίον Στούρτζα συμμετέχει σε διάφορες αστικές δραστηριότητες, ως ενεργό μέλος πολλών οργανισμών και φιλανθρωπικών οργανώσεων. Μεταξύ άλλων, είναι ο ιδρυτής του Family Sturza Foundation, το οποίο διαθέτει ένα ευρύ φάσμα προγραμμάτων υποστήριξης που περιλαμβάνουν την παροχή εκπαιδευτικών επιχορηγήσεων και υποτροφιών, την υποστήριξη ορφανοτροφείων και τη χρηματοδότηση πολιτιστικών εκδηλώσεων. 

## Παραπομπές


Κατηγορία:Πρωθυπουργοί της Μολδαβίας
Μαίρη Έλφινστον

Η **Μαίρη Έλφινστον** (*Mary Elphinstone*, γεννημένη ως Μαίρη Φραγκίσκη Μπόουζ-Λάιον *Mary Frances Bowes-Lyon*, 30 Αυγούστου 1883 - 8 Φεβρουαρίου 1961) ήταν Βρετανίδα ευγενής και η μητρική θεία και νονά της Βασίλισσας Ελισάβετ Β΄.

## Βιογραφία
Γεννήθηκε στις 30 Αυγούστου 1883 στο Άνγκους της Σκωτίας, και ήταν κόρη του Κλωντ Μπόουζ-Λάιον, 14ου Κόμη του Στράθμορ και Κίνγκχορν και της Σεσίλια Κάβεντις-Μπέντινκ.

Στις 24 Ιουλίου 1910 παντρεύτηκε τον Σίντνεϊ Έλφινστον, 16ο Λόρδο Έλφινστον στο Ουεστμίνστερ. Μαζί απέκτησαν πέντε παιδιά:
*την Λαίδη *Μαίρη* Ελισάβετ (1911–1980), δεν παντρεύτηκε ποτέ.
*τον Λόρδο *Ιωάννη* Αλέξανδρο (1914–1975), δεν παντρεύτηκε ποτέ. 
*την Λαίδη *Ιωάννα* Κωνσταντία (1915–1999), παντρεύτηκε τον Ιωάννη Γουίλς. Απέκτησαν 4 παιδιά.
*τον Λόρδο *Ανδρέα* Κάρολο Βίκτωρ (1918–1975), παντρεύτηκε την Ιωάννα Χάμπρο. Απέκτησαν 3 παιδιά.
*την Λαίδη Μαργαρίτα (1925–2016), παντρεύτηκε τον Ντένις Ρόουντς. Απέκτησαν 4 παιδιά.

Το 1937, παρευρέθηκε στη στέψη της αδελφής Ελισάβετ και του εξ αγχιστείας αδελφού της Πρίγκιπα Γεωργίου, Δούκα της Υόρκης.

Υπήρξε πρόεδρος του Μιντλόδιαν κλάδου του Βρετανικού Ερυθρού Σταυρού.

Πέθανε στις 8 Φεβρουαρίου 1961 στον Πύργο Κάρμπερι στο Ίνβερσεσκ της Σκωτίας σε ηλικία 77 ετών.

## Παραπομπές


* Bust by Francis Derwent Wood  at the Royal Academy

Κατηγορία:Βρετανοί ευγενείς
Κατηγορία:Βρετανίδες βαρώνισσες
Καυκάς

Η εταιρεία **Καυκάς** είναι ελληνική αλυσίδα ηλεκτρικών ειδών με έδρα την Παιανία. Ιδρύθηκε το 1975 από τον Βασίλη Καυκά.  Την ίδια χρονιά έγινε το άνοιγμα του πρώτου εμπορικού καταστήματος στο Μαρκόπουλο.

## Ιστορία
Η Β. Καυκάς Α.Ε. ξεκίνησε τις δραστηριότητές της το 1975 με το πρώτο εμπορικό κατάστημα στο Μαρκόπουλο. Το 1985 μετατρέπεται σε Ανώνυμη Εταιρεία. Από το 2004 γίνεται μια από τις κύριες εταιρείες ηλεκτρολογικού υλικού στην Ελλάδα, καθώς εμφανίζει τον υψηλότερο κύκλο εργασιών στον κλάδο. Το 2006 εξαγόρασε την εταιρεία Καστρήσιος Τεχνική Α.Ε. και εισήλθε στον τομέα της συναρμολόγησης και κατασκευής ηλεκτρονικών πινάκων. Από το 2012 λειτουργεί ινστιτούτο of Training and Development Kafkas, το οποίο αποτελεί σημείο συνάντησης ηλεκτρολόγων. Το 2013 εντάσσεται στον πανευρωπαϊκό όμιλο Fegime και μεταφέρει την έδρα σε νέες εγκαταστάσεις. Το 2014 ίδρυσε νέο εργοστάσιο κατασκευής ηλεκτρικών πινάκων στην Θεσσαλονίκη. Το 2016 δημιούργησε νέες εγκαταστάσεις Logistics στην Αττική ενώ δύο χρόνια μετά εγκαινιάζει 2 καταστήματα στην Κύπρο.

## Παραπομπές


## Πηγές
https://corporate.kafkas.gr/d/i-istoria-mas-322.htm?lang=el&path=217774223https://www.economistas.gr/epiheiriseis/10598_ena-foteino-success-story-sta-hronia-tis-krisis

Κατηγορία:Ελληνικές επιχειρήσεις
Μαίρη Ίννες-Κερ του Ρόξμπουργκ

Η **Μαίρη Ίννες-Κερ του Ρόξμπρα** (*Mary Innes-Ker of Roxburghe*, γεννημένη ως Μαίρη Έβελιν Χάνγκερφορντ Κρου-Μίλνς *Mary Evelyn Hungerford Crewe-Milnes*, 23 Μαρτίου 1915 - 2 Ιουλίου 2014) ήταν Βρετανίδα ευγενής.

Γεννήθηκε στις 23 Μαρτίου 1915, και ήταν κόρη του Ροβέρτου Κρου-Μίλνς, 1ου Μαρκήσιου του Κρου και της Λαίδης Μαργαρίτας Πριμρόουζ. Ανάδοχος της ήταν η Μαίρη του Τεκ.

Στις 24 Οκτωβρίου 1935 παντρεύτηκε τον Γεώργιο Ίννες-Κερ, 9ο Δούκα του Ρόξμπρα στο Αββαείο του Ουέστμινστερ. Το ζευγάρι δεν απέκτησε απογόνους και χώρισε το 1953.

Ήταν προστάτιδα του Βασιλικού Μπαλέτου. Το 1967, η μητέρα της, η Μαργαρίτα, πέθανε και άφησε στη Μαίρη σε ένα κτήμα στο Γουέστ Χόρσλι του Σάρρεϋ, συμπεριλαμβανομένου του Γουέστ Χόρσλι Πλέις, ενός μεγάλου εξοχικού που χρονολογείται από τον 16ο αιώνα.

Πέθανε μετά από μια μακρά ασθένεια στις 2 Ιουλίου 2014 σε ηλικία 99 ετών. 

## Κληροδότηση
Η Δούκισσα κληροδότησε τη συλλογή της οικογένειάς της με πάνω από 7.500 βιβλία, συμπεριλαμβανομένων μεγάλων μέχρι σήμερα και άγνωστων έργων αγγλικής και γαλλικής λογοτεχνίας, στη βιβλιοθήκη του Trinity College, στο Κέιμπριτζ, όπου είχαν σπουδάσει και ο πατέρας και ο παππούς της.. Μεταξύ των βιβλίων ανακαλύφθηκε η πρώτη έκδοση της *[[Η Νεραϊδοβασίλισσα|Νεραϊδοβασίλισσας]]*, η οποία είχε γραφτεί από τον Κάρολο Α΄ κατά τη διάρκεια της φυλάκισης του.

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Δολιανά (ακταιωρός)

Τα **ΔΟΛΙΑΝΑ (A/K-295) ** ήταν ξύλινη ακταιωρός (ML) τύπου FAIRMILE ‘B’, μία από τις 15 παρεμφερείς ακταιωρούς που παραχωρήθηκε στην Ελλάδα από το Βρετανικό Ναυτικό το 1945 (δανεισμός). Παρελήφθη στις 23 Μαΐου 1945.

Είχε δυνατότητα εκτέλεσης παρακτίου αλιείας αγκυροβολημένων ναρκών. Χρησιμοποιήθηκε εκτεταμένα κατά τη διάρκεια του εμφυλίου καθώς και στις επιχειρήσεις καθαρισμού από νάρκες των ελληνικών θαλασσών.

Επεστράφη στη Βρετανία το 1952.

Ιδίου τύπου πλοία ήταν και τα: Τήλος, Κως ΙΙΙ, Κάσος ΙΙ, Καστελόριζο, Δομοκός, Κάρπαθος Ι, ‘Δοξάτο’, ‘Δράμα’, 'Ελεύθερον’, ‘Χάλκη Ι’, 'Καρπενήσι’, ‘ΤΣΑΤΑΛΤΖΑ’, ‘Καλαμπάκα’ και ‘Νίσυρος ΙΙ'

Από τα σκάφη αυτά τα : 'Τήλος’, ‘Κως ΙΙΙ’, ‘Κάσος ΙΙ', ‘Δομοκός’, ‘Καστελόριζο’ και ‘Κάρπαθος Ι’, επεστράφησαν κατά τα έτη 1951-1952. Τα : ‘ΔΟΞΑΤΟ’, ‘Δράμα’, 'Ελεύθερον’, ‘Χάλκη Ι’, 'Καρπενήσι’ και ‘ΤΣΑΤΑΛΤΖΑ’ επεστράφησαν κατά τα έτη 1959-1960. Τα : ‘Καλαμπάκα’και ‘Νίσυρος ΙΙ' επεστράφησαν το 1964.

## Παραπομπές


Κατηγορία:Ελληνικές ακταιωροί
Άγιος Πατρίκιος Προύσης

Ο **Άγιος Πατρίκιος επίσκοπος Προύσης** έζησε τον 3ο μ.Χ. αιώνα στην Προύσα της Βιθυνίας, στη Μικρά Ασία. Η μνήμη του τιμάται στις 19 Μαΐου.

## Βίος
Ο άγιος Πατρίκιος ήταν πρόσωπο με μεγάλη θεολογική κατάρτιση και αναδείχθηκε επίσκοπος Προύσας στη Μικρά Ασία. Από τη θέση αυτή αγωνίστηκε για την επιστροφή πολλών ανθρώπων από την ειδωλολατρία. Διάλεξε τρεις συνεργάτες, τον Ακάκιο, το Μένανδρο και τον Πολύαινο, με την βοήθεια των οποίων πολλοί ειδωλολάτρες ασπάστηκαν τον Χριστιανισμό. Αυτό όμως εξόργισε τους ιερείς των ειδώλων, οι οποίοι τον κατήγγειλαν στον άρχοντα Ιουλιανό τον Υπατικό, ο οποίος διέταξε την σύλληψή τους.

Ο άρχοντας προσπάθησε στην αρχή ανεπιτυχώς με θεολογικές συζητήσεις, να πείσει τον Πατρίκιο ότι ο Χριστός δεν είναι Θεός.

Ο άγιος Πατρίκιος με ρητορική δεινότητα απάντησε στον τοπικό άρχοντα πως ο Χριστός είναι ο ένας και αληθινός Θεός. Βλέποντας τη διαλεκτική συντριβή, ο άρχοντας διέταξε τον αποκεφαλισμό του Πατρικίου και των συνεργατών του Ακακίου, Μενάνδρου και Πολυαίνου.

## Παραπομπές


Πατρικιος Προυσης
Πατρικιος Προυσης
Πατρικιος Προυσης
Πατρικιος Προυσης
Πατρίκιος
2027

*Η παρούσα σελίδα αφορά το έτος 2027 κατά το [[Γρηγοριανό ημερολόγιο]]*

Το **2027** (MMXXVII) θα αρχίσει την Παρασκευή κατά το Γρηγοριανό ημερολόγιο. Θα είναι το 2027ο έτος της χριστιανικής χρονολογίας, το 27ο έτος της 3ης χιλιετίας, το 27ο έτος του 21ου αιώνα και το 8ο έτος της δεκαετίας του 2020.

## Προβλεπόμενες και προγραμματισμένες εκδηλώσεις

* Μάιος - Θα διεξαχθεί ο 71ος Διαγωνισμός της Eurovision
* 7 Αυγούστου - Ο αστεροειδής  θα περάσει εντός 388.960 χλμ. (0,0026 AU) από τη Γη.

## Ημερομηνία άγνωστη

* Προγραμματισμένη ολοκλήρωση του Πίνακα Τετραγωνικών Χιλιομέτρων στην Αυστραλία και τη Νότια Αφρική.
* Στην Ιαπωνία, η Κεντρική Ιαπωνική Σιδηροδρομική Εταιρεία θα αρχίσει να λειτουργεί το Chūō Shinkansen μεταξύ του Σταθμού Σιναγκάγουα (Τόκιο) και του Σταθμού Ναγκόγια (Ναγκόγια) από το σύστημα Maglev.
* Η αυτοψία για τον Έλβις Πρίσλεϊ θα αποσφραγιστεί, πενήντα χρόνια μετά το θάνατό του.
* Στην Ελβετία, θα ολοκληρωθεί η κατασκευή της δεύτερης οδικής σήραγγας Γκόθαρντ Ρόουντ, ένα σημαντικό πέρασμα των Άλπεων.
* Τα αρχειοθετημένα αρχεία του FBI του Μάρτιν Λούθερ Κινγκ θα αποσφραγιστούν και θα είναι διαθέσιμα στο κοινό.

## Ηλιακές και Σεληνιακές Εκλείψεις το 2027

* 6 Φεβρουαρίου - (δακτυλιοειδής) Ηλιακή Έκλειψη

* 21 Φεβρουαρίου - (σκιόφωτος) Σεληνιακή Έκλειψη
* 18 Ιουλίου - (Σχεδόν) Σεληνιακή Έκλειψη
*2 Αυγούστου - (Ολική) Ηλιακή Έκλειψη
*17 Αυγούστου - (σκιόφωτος) Σεληνιακή Έκλειψη

## Παραπομπές
Σεληνιακή έκλειψη της 25ης Μαρτίου 2024

Μία '''σεληνιακή έκλειψη''' θα πραγματοποιηθεί στις 25 Μαρτίου 2024.

## Ορατότητα

Θα είναι πλήρως ορατό από τις περισσότερες χώρες της Αμερικής, θα αναδύεται πάνω από την Αυστραλία και την ανατολική Ασία, και θα καταλήγει σε δυτικά μέρη της Αφρικής και της Ευρώπης.

320x320εσ 320x320εσ

## Παραπομπές


Κατηγορία:Εκλείψεις
Άννα Σάδερλαντ-Λέβεσον-Γκόουερ του Σάδερλαντ

Η **Άννα Σάδερλαντ-Λέβεσον-Γκόουερ του Σάδερλαντ** (*Anne Sutherland-Leveson-Gower of Sutherland*, γεννημένη ως Άννα Χέι-Μακένζι *Anne Hay-Mackenzie*, 21 Απριλίου 1829 - 25 Νοεμβρίου 1888) ήταν Βρετανίδα ευγενής.

## Βιογραφία
Γεννήθηκε στις 21 Απριλίου 1829, και ήταν κόρη του Ιωάννη Χέι-Μακένζι του Νιούχολ και του Κρόμαρτι και της Λαίδης Άννας Γκίμπσον-Κρεγκ.

Στις 27 Ιουνίου 1849 παντρεύτηκε τον Γεώργιο Σάδερλαντ-Λέβεσον-Γκόουερ, 3ο Δούκα του Σάδερλαντ. Μαζί απέκτησαν πέντε παιδιά:
*τον Λόρδο *Γεώργιο* Γκράνβιλ (1850-1858), πέθανε σε ηλικία 8 ετών.
*τον Λόρδο Κρομάρτι (1851-1913), δεν παντρεύτηκε ποτέ.
*τον Λόρδο Φραγκίσκο Μακένζι (1852-1893), παντρεύτηκε την Λιλιάν Τζάνετ ΜακΝτόναλντ. Απέκτησαν 2 παιδιά.
*την Λαίδη Φλωρεντία (1855-1881), παντρεύτηκε τον Ερρίκο Τσάπλιν. Απέκτησαν 3 παιδιά.
*την Λαίδη Αλεξάνδρα (1866-1891), πέθανε σε ηλικία 25 ετών.

Την περίοδο 1870-1874 ήταν Κυρία επί των Ενδυμάτων της Βασίλισσας Βικτώριας, και της απονεμήθηκε το Τάγμα της Βικτώριας και του Αλβέρτου.

Πέθανε στις 25 Νοεμβρίου 1888 στο Στάφορντ Χάουζ του Σαιντ Τζέιμς σε ηλικία 56 ετών. Είναι θαμμένη στο Κοιμητήριο Μπάμπακομπ του Ντέβον.

## Τίτλοι
*21 Απριλίου 1829 – 27 Ιουνίου 1849: Δεσποινίς Άννα Χέι-Μακένζι
*27 Ιουνίου 1849 – 21 Οκτωβρίου 1861: Η Μαρκησία του Στάφορντ
*21 Οκτωβρίου 1861 – 25 Νοεμβρίου 1888: *Η Εξοχότητα Της* Η Δούκισσα του Σάδερλαντ

## Παραπομπές


*Kidd, Charles, Williamson, David (editors). *Debrett's Peerage and Baronetage* (1990 edition). New York: St Martin's Press, 1990, 

Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Βρετανίδες δούκισσες
Γκαετάνο Μπρέσι

Ο **Γκαετάνο Μπρέσι** (**Gaetano Bresci**, Coiano, Πράτο, Τοσκάνη, Βασίλειο της Ιταλίας, 10 Νοεμβρίου 1869 – Νησί Αγίου Στεφάνου, Ventotene, Latina, Λάτσιο, 22 Μαΐου 1901) ήταν Ιταλός αναρχικός και ακτιβιστής, δολοφόνος του Ιταλού μονάρχη Ουμβέρτου Α΄ του «Καλού».

## Τα πρώτα χρόνια
Ο Μπρέσι μετανάστευσε στο Πάτερσον της Νέας Υερσέης των ΗΠΑ σε νεαρή ηλικία, όπου εντάχθηκε σε έναν πυρήνα Ιταλών μεταναστών και εργάστηκε ως υφαντουργός. Αργότερα διακρίθηκε σε τοπικές συνδικαλιστικές δράσεις, ενώ υιοθέτησε αναρχικές ιδέες και έγινε εκδότης μίας τοπικής εφημερίδας της ίδιας πολιτικής τοποθέτησης, με τίτλο «Το Κοινωνικό Ζήτημα» («La Questione Sociale»). Πρωτοστάτησε στην ανάπτυξη κοινωνικών δράσεων με χρηματικές εισφορές των μελών της εφημερίδας του.

## Δολοφονία του Ουμβέρτου Α΄, της Ιταλίας
Αποφάσισε να δολοφονήσει τον Ιταλό μονάρχη, έπειτα από τη σφαγή δεκάδων Ιταλών εργατών που διαδήλωναν άοπλοι για καλύτερες εργασιακές συνθήκες, στο Μιλάνο από τις 6 έως τις 10 Μαΐου 1898. Μεταξύ των τουλάχιστον 80 νεκρών ήταν και η αδελφή του Μπρέσι. Τότε εκείνος αιτήθηκε την επιστροφή ενός σημαντικού ποσού (150 δολαρίων) που είχε συνεισφέρει στην κοινή οργάνωση (κάτι που προκάλεσε την έντονη δυσφορία των συντρόφων του) και με αυτό πραγματοποίησε το ταξίδι στην χώρα του, όπου στη Μόντσα, στις 29 Ιουλίου του 1900 χρησιμοποιώντας ένα ρεβόλβερ 32 χιλ., πυροβόλησε τέσσερις φορές από κοντινή απόσταση τον Ιταλό βασιλέα και τον σκότωσε, ως αντίποινα για τη δολοφονία των εργατών. Συνελήφθη και κακοποιήθηκε, ενώ δήλωσε ότι η πράξη του ήταν συμβολική, κατά ενός τυραννικού θεσμού, όχι ενός προσώπου.
## Καταδίκη και το τέλος
Στο δικαστήριο την υπεράσπισή του ανέλαβε ο αναρχικός δικηγόρος Francesco Saverio Merlino (1856 – 1930). Ο Μπρέσι κρίθηκε ένοχος, απέφυγε όμως την εκτέλεση χάρις σε έναν πρόσφατα ψηφισμένο νόμο, καταδικάστηκε όμως σε ισόβια καταναγκαστικά έργα και μεταφέρθηκε στις φυλακές της νήσου του Αγίου Στεφάνου, τόπο εγκλεισμού πολλών ακόμη ομοϊδεατών του. Ωστόσο, πολύ σύντομα δολοφονήθηκε εκεί με στραγγαλισμό, από έναν δεσμοφύλακα. Οι σύντροφοί του, όταν έμαθαν το σκοπό για τον οποίο απαίτησε την επιστροφή των χρημάτων, αποκατέστησαν τη μνήμη του και ανέλαβαν την προστασία της μοναχοκόρης του. Αντίθετα, η χήρα του δεν έδειξε ποτέ ότι εκτίμησε την πράξη του.

## Επιρροή
Ο Μπρέσι τιμάται σήμερα ως μάρτυρας για την ελευθερία, από την αναρχική Ιταλική κοινότητα και όχι μόνο. Το όνομά του, που με απόφαση του δικαστηρίου που τον καταδίκασε κρίθηκε απαγορευμένο, δόθηκε σε παιδιά θαυμαστών της πράξης του, ενώ ο Ιταλός αναρχικός καλλιτέχνης Flavio Constantini του αφιέρωσε ένα ζωγραφικό έργο, το 1974. Επίσης από το 1985 και ύστερα από απόφαση του δημοτικού συμβουλίου της πόλης της Carrara, όπου βρίσκεται η έδρα της «Ιταλικής Αναρχικής Ομοσπονδίας» («F.A.I.»), έχει φιλοτεχνηθεί και εγκαινιαστεί ένα μαρμάρινο άγαλμά του, δημιουργία του γλύπτη Carlo Sergio Signori. Τέλος, στο Πράτο όπου γεννήθηκε ο Μπρέσι, υπάρχει οδός με το όνομά του.

## Παραπομπές


## Πηγή
* Βλάσης Γ. Ρασσιάς (2007): Γκαετάνο Μπρέσι Ανακτήθηκε στις 29/7/2020

## Εξωτερικοί σύνδεσμοι
* 

Κατηγορία:Ιταλοί αναρχικοί
Χάρριετ Σάδερλαντ-Λέβεσον-Γκόουερ του Σάδερλαντ

Η **Χάρριετ Σάδερλαντ-Λέβεσον-Γκόουερ του Σάδερλαντ** (*Harriet Sutherland-Leveson-Gower of Sutherland*, γεννημένη ως Χάρριετ Ελισάβετ Γεωργιάνα Χάουαρντ *Harriet Elizabeth Georgiana Howard*, 21 Μαΐου 1806 - 27 Οκτωβρίου 1868) ήταν Βρετανίδα ευγενής, Κυρία επί των Ενδυμάτων και στενή φίλη της Βασίλισσας Βικτώριας.

## Βιογραφία
Γεννήθηκε στις 21 Μαΐου 1806, και ήταν κόρη του Γεωργίου Χάουαρντ, 6ου Κόμη του Καρλάιλ και της Λαίδης Γεωργιάνας Κάβεντις.

Στις 28 Μαΐου 1823 παντρεύτηκε τον Γεώργιο Σάδερλαντ-Λέβεσον-Γκόουερ, Κόμη Γκόουερ. Μαζί απέκτησαν έντεκα παιδιά:
*την Λαίδη ''Ελισάβετ'' Γεωργιάνα (1824-1878), παντρεύτηκε τον Γεώργιο Κάμπελ του Λορν. Απέκτησαν 12 παιδιά.
*την Λαίδη Έβελιν (1825-1869), παντρεύτηκε τον Κάρολο Στιούαρτ. Απέκτησαν 5 παιδιά.
*την Λαίδη Καρολίνα (1827-1887), παντρεύτηκε τον Κάρολο Φιτζέραλντ του Λίνστερ. Απέκτησαν 15 παιδιά.
*τον Λόρδο *Γεώργιο* Γκράνβιλ (1828-1892), παντρεύτηκε την Άννα Χέι-Μακένζι. Απέκτησαν 5 παιδιά.
*την Λαίδη *Λευκή* Ιουλία (1830-1832), πέθανε σε ηλικία 2 ετών.
*τον Λόρδο *Φρειδερίκο* Γεώργιο (1832-1854), πέθανε σε ηλικία 22 ετών.
*την Λαίδη *Κωνσταντία* Γερτρούδη (1834-1880), παντρεύτηκε τον Χιου Γκρόσβενορ του Γουέστμινστερ. Απέκτησαν 11 παιδιά.
*την Λαίδη Βικτώρια (1838-1839), πέθανε σε ηλικία 1 έτους.
*τον Λόρδο Αλβέρτο (1843-1874), παντρεύτηκε την Γκρέις Άμπντι. Απέκτησαν 1 παιδί.
*τον Λόρδο Ρολάνδο Κάρολο (1845-1916), δεν παντρεύτηκε ποτέ.
*την Λαίδη Αλεξανδρίνα (1848-1849), πέθανε σε ηλικία 1 έτους.

Ήταν μια σημαντική προσωπικότητα στην υψηλή κοινωνία του Λονδίνου και χρησιμοποίησε την κοινωνική της θέση για να αναλάβει διάφορες φιλανθρωπικές εκδηλωσεις, συμπεριλαμβανομένης της διαμαρτυρίας των αγγλικών κυριών κατά της αμερικανικής δουλείας. Με την επιρροή της Δούκισσας, το Στάφορντ Χάουζ, το Παλάτι του Αγίου Ιακώβου, έγινε ένα σημαντικό κέντρο της κοινωνίας και η αφετηρία διαφόρων φιλανθρωπικών εκδηλώσεων.

Η Δούκισσα βοήθησε στην οργάνωση της αναφοράς "Διεύθυνση Στάφορντ Χάουζ" κατά της δουλείας, και η πρώην Αμερικανίδα Πρώτη Κυρία Ιουλία Τάιλερ έγραψε μια υπεράσπιση της δουλείας με τίτλο "Οι Γυναίκες της Αγγλίας εναντίον των γυναικών της Αμερικής", ως απάντηση σε αυτήν. Σε απάντηση στο «Οι γυναίκες της Αγγλίας εναντίον των γυναικών της Αμερικής», η πρώην σκλάβα Χάρριετ Τζέικομπς έγραψε μια επιστολή στη New York Tribune, η οποία ήταν η πρώτη της δημοσίευση. δημοσιεύθηκε το 1853 και υπογράφηκε ως "Φυγάς".

Η στάση της Δούκισσας για τη δουλεία επικρίθηκε έντονα από τον Καρλ Μαρξ επειδή η πεθερά της, Η Δούκισσα του Σάδερλαντ, είχε στενή σχέση με την εκκαθάριση των κατοίκων του Σάδερλαντ τριάντα χρόνια νωρίτερα, ώστε να μπορούσε να επαναχρησιμοποιήσει 794.000 στρέμματα γης για εμπορική εκτροφή προβάτων.

Με την άνοδο της Βικτώριας στο θρόνο, η Δούκισσα διορίστηκε Κυρία των Ρομπών και κατείχε αυτή τη θέση μέχρι το θάνατο του συζύγου της.

Πέθανε στις 27 Οκτωβρίου 1868 στο Στάφορντ Χάουζ του Σαιντ Τζέιμς σε ηλικία 62 ετών. Είναι θαμμένη στο Τρένταμ του Στάφορντσαϊρ.

## Παραπομπές


* 
* 
*  

Κατηγορία:Κυρίες επί των ενδυμάτων

Κατηγορία:Βρετανοί ευγενείς
Κατηγορία:Βρετανίδες δούκισσες
Πάρης Κασιδόκωστας

Ο **Πάρης Χρήστος Κασιδόκωστας** (Αθήνα, 16 Δεκεμβρίου 1982) είναι Έλληνας εφοπλιστής, επιχειρηματίας και παραγωγός ταινιών, γιος του Γρηγόρη Κασιδόκωστα και της Μαριάννας Λάτση, απόγονος της οικογένειας Λάτση.  

Από το 2012 ασχολείται με τη ναυτιλιακή εταιρεία «Latsco», ως διευθύνων σύμβουλος. 

Το 2005 ίδρυσε μαζί με τον Τέρι Ντούγκας την εταιρεία παραγωγής ταινιών «1821 Media Group», που εδρεύει στο Λος Άντζελες των ΗΠΑ. Μαζί της έχουν συνεργαστεί πολλοί διεθνούς φήμης ηθοποιοί όπως Κέβιν Κόστνερ, Κάμερον Ντίαζ, Νάταλι Πόρτμαν, Σοφία Βεργάρα, Τζένιφερ Γκάρνερ, Ρόμπερτ Πάτινσον, Τέιλορ Λότνερ και Νίκολας Κέιτζ.

Το 2011 ίδρυσε μαζί με τον Γιώργο Αρσενάκο τη δισκογραφική εταιρεία Panik Entertainment Group, η οποία εδρεύει στη Βούλα Αττικής.

## Προσωπική ζωή

### Σχέσεις
Από τον Δεκέμβριο του 2004 μέχρι τον Νοέμβριο του 2005 ήταν ζευγάρι με την κοσμικό και απόγονο της επιχειρηματικής οικογένειας Χίλτον, Πάρις Χίλτον, με την οποία ήταν και αρραβωνιασμένος για τέσσερις μήνες.

Από το 2015 είναι σε σχέση με την τραγουδίστρια Τάμτα.

## Παραπομπές


Κατηγορία:Έλληνες επιχειρηματίες
Κατηγορία:Έλληνες εφοπλιστές
Κατηγορία:Έλληνες παραγωγοί ταινιών
Κουρσέλ-Σωσί

Το **Κουρσέλ-Σωσί** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Σαμπρί Μπουκαντούμ

Ο **Σαμπρί Μπουκαντούμ** (, γεν. 1 Σεπτεμβρίου 1958) είναι Αλγερινός διπλωμάτης ο οποίος υπηρετεί ως υπουργός Εξωτερικών από τις 31 Μαρτίου 2019. Διετέλεσε εν συντομία πρωθυπουργός της Αλγερίας από τις 19 έως τις 28 Δεκεμβρίου 2019. Ήταν μέλος της διπλωματικής ομάδας της κυβέρνησης της Αλγερίας από το 2013. 

## Πρώτα χρόνια
Ο Μπουκαντούμ γεννήθηκε την 1η Σεπτεμβρίου 1958 στην Κωνσταντίνη της Αλγερίας. Ο Πρόεδρος Αμπντελματζίντ Τεμπούν διόρισε τον Μπουκαντούμ Υπουργό Εξωτερικών της Αλγερίας στις 2 Ιανουαρίου 2020. Πριν από το διορισμό του στη θέση αυτή, ήταν διπλωμάτης καριέρας, με την τελευταία θέση του να είναι αυτή του πρεσβευτή της Αλγερίας στα Ηνωμένα Έθνη. 

## Παραπομπές


Κατηγορία:Πρωθυπουργοί της Αλγερίας
Κατηγορία:Υπουργοί εξωτερικών της Αλγερίας
Φίκος λυράτα

O **φίκος λυράτα** (*Ficus lyrata*) είναι είδος πολυετούς δέντρου του γένους Συκής (''Ficus'') της οικογένειας των Μορεοειδών (Moraceae).

## Ετυμολογία
Το δεύτερο όνομα *lyrata* προέρχεται από την ελληνική λέξη λύρα. Το σχήμα των φύλλων του είναι μεταβλητό, με πλατιά κορυφή και στενή μέση, και μοιάζει με λύρα ή βιολί.
καθόλου|μικρογραφία|330x330εσ|Μορφολογία φύλλου φίκου λυράτα.

## Χαρακτηριστικά
O φίκος λυράτα είναι εγγενές δέντρο της Δυτικής Αφρικής, από το Καμερούν έως τη Σιέρα Λεόνε, όπου αναπτύσσεται στα πεδινά των τροπικών δασών. Στο φυσικό του περιβάλλον, μπορεί να φτάσει τα 12–15 μέτρα ύψος, με εναέριες ρίζες.

Τα φύλλα έχουν σκούρο πράσινο χρώμα, δερματώδη και κάπως τραχεία υφή, εμφανείς φλέβες και κυματιστό περιθώριο. Το μήκος τους φτάνει έως τα 45 εκ. και το πλάτος 30 εκ., αν και συνήθως είναι μικρότερα. Ο καρπός είναι αχαίνιο,  χρώματος πράσινου και μοιάζει με σύκο, με διάμετρο 2,5–3 εκ.

## Χρήσεις, Καλλιέργεια
O φίκος λυράτα είναι δημοφιλές διακοσμητικό δέντρο σε υποτροπικούς και τροπικούς κήπους. Στις εύκρατες περιοχές καλλιεργείται ως φυτό εσωτερικού χώρου, όπου συνήθως παραμένει μικρότερο, δεν ανθίζει ούτε καρποφορεί. Απαιτεί έμμεσο φυσικό φως και ανάλογα με τη φωτεινότητα του χώρου προσαρμόζει την ανάπτυξή του. Είναι ανθεκτικό μέχρι τους 10°C, επομένως τα φυτά μπορούν να τοποθετηθούν και σε εξωτερικούς χώρους κατά τη διάρκεια των θερμών περιόδων. Θα πρέπει να προφυλάσσεται από τον κρύο αέρα γιατί μπορεί να χάσει τα φύλλα του.

**Προφυλάξεις**

Όλα σχεδόν τα είδη φίκου θεωρούνται τοξικά για τους σκύλους και τις γάτες, προκαλώντας στοματικούς και γαστροοισοφαγικούς ερεθισμούς, επομένως ο φίκος λυράτα δεν συνιστάται για σπίτια με κατοικίδια που έχουν τη συνήθεια να μασάνε φυτά.

## Οφέλη
Ορισμένες πηγές αναφέρουν πως τα φύλλα χρησιμεύουν ως καθαριστές του αέρα. Βοηθά επίσης στην εξάλειψη της σκόνης και ελέγχει την υγρασία του χώρου, ενώ αποτρέπει προβλήματα υγείας όπως πονόλαιμο, βήχα και κρύωμα.

## Παραπομπές


## Πηγές. Εξωτερικοί σύνδεσμοι
* The Plant List. "''Ficus'' ''lyrata'' Warb.". *www.theplantlist.org* (στα Αγγλικά).

Κατηγορία:Μορεοειδή
Κατηγορία:Καλλωπιστικά_δέντρα
Κατηγορία:Φυτά_κήπου
Κατηγορία:Χλωρίδα_του_Καμερούν
Κατηγορία:Χλωρίδα_της_Αφρικής
Κατηγορία:Χλωρίδα_της_Τροπικής_Αφρικής
Εύη Δαέλη

Η **Εύη Δαέλη** ( Αθήνα, 19 Ιουλίου 1995) είναι Ελληνίδα ηθοποιός. Έγινε ευρέως γνωστή για την συμμετοχή της στην τηλεοπτική σειρά Ευτυχισμένοι Μαζί.

## Βιογραφικό
Γεννήθηκε στις 19 Ιουλίου 1995 στην Αθήνα από Ελληνοαυστραλή μητέρα και Έλληνα πατέρα. Σε ηλικία έξι ετών ξεκίνησε να δουλεύει ως παιδί μοντέλο, κάνοντας φωτογραφίσεις και διαφημιστικά, ενώ το 2007 ξεκίνησε την πορεία της ως ηθοποιός, συμμετέχοντας στην κινηματογραφική ταινία «Παρέες» (σκην. Σωτήρη Γκορίτσα) αλλά και στην κωμική σειρά του MEGA «Ευτυχισμένοι μαζί» (σκην. Ανδρέα Μορφονιού) υποδυόμενη την κόρη της Κατερίνας Λέχου και του Γιάννη Μπέζου. Η σειρά σημείωσε μεγάλη επιτυχία και ολοκληρώθηκε σε δύο σεζόν, τον Ιουνιο του 2009. Την σεζόν 2009-2010 πρωταγωνίστησε στην κωμική σειρά «Μ+Μ» (σκην. Ανδρέα Μορφονιού), πάλι στο MEGA, με τον ρόλο της Λούσυ, μια από τις κόρες του Φάνη Μουρατίδη. Ύστερα από μια αποχή τριών ετών, επέστρεψε ως ηθοποιός το 2013, μέσα από την κωμική σειρά του MEGA «Το σπίτι της Έμμας» (σκην. Ανδρέα Μορφονιού), η οποία κράτησε μία σεζόν και στην οποία συνεργάστηκε, μεταξύ άλλων, με τους Γιάννη Μπέζο, Κάτια Δανδουλάκη και Φαίδρα Δρούκα. Την σεζόν 2014-2015 συμμετείχε στην δραματική σειρά του STAR «Όρκος σιωπής» (σκην. Γιάννη Βασιλειάδη, Γιώργου Σιούγα), ενώ από το 2016 μέχρι το 2021 πρωταγωνίστησε στην κωμική σειρά του ALPHA «Έλα στη θέση μου» (σκην. Γιάννη Βασιλειάδη, Σπύρου Ρασιδάκη).

*Τη σεζόν 2021-2022 σειρά Σ' αγαπάω μεν... αλλά στον ρόλο του Ρία  στο [[Open TV|OPEN]]*

Τη σεζόν 2025 *σειρά*  IQ 160 στο Star

Τη σεζόν 2025-2026 *σειρά* Μία Νύχτα Μόνο  στο στο Mega

## Παραπομπές



Κατηγορία:Ελληνίδες ηθοποιοί
Κατηγορία:Ελληνίδες ηθοποιοί τηλεόρασης
Εύα Αντωνοπούλου

Η **Εύα Αντωνοπούλου** (Γουέιμουθ Ηνωμένου Βασιλείου, 15 Απριλίου 1977) είναι Ελληνίδα δημοσιογράφος και παρουσιάστρια τηλεοπτικών εκπομπών.. Παρουσιάζει το κεντρικό δελτίο ειδήσεων του Open.

## Πρώτα χρόνια
Γεννήθηκε στο Γουέιμουθ της Μεγάλης Βρετανίας και σε ηλικία 5 ετών οι γονείς της χώρισαν. Με καταγωγή από το Βαλτεσινίκο Αρκαδίας, τη Μάνη και το Γύθειο, μεγάλωσε στην Θεσσαλονίκη, όπου και μετά το τέλος της δευτεροβάθμιας εκπαίδευσής της, εισήχθη στο Αριστοτέλειο Πανεπιστήμιο και αποφοίτησε από τη Σχολή Νομικών και Οικονομικών Επιστημών.

## Σταδιοδρομία
Η καριέρα της στη δημοσιογραφία ξεκίνησε ως παρουσιάστρια στο Ωμέγα TV της Θεσσαλονίκης, λίγο πριν τελειώσει τις σπουδές της, όπου είχε πάει σε μια δοκιμαστική ακρόαση και στην συνέχεια άρχισε να παρουσιάζει ένα καθημερινό δίωρο magazino. Στην συνέχεια πήγε στην ΕΡΤ3, όπου και παρουσίασε μια καθημερινή ζωντανή εκπομπή, αλλά επίσης και μια ταξιδιωτική, ταυτόχρονα. Παράλληλα ξεκίνησε και τις ραδιοφωνικές εκπομπές συνεργαζόμενη με τοπικούς σταθμούς της πόλης, όπως το Ράδιο Θεσσαλονίκη 94.5, ο Ερωτικός FM 94.8, ο Orange FM 93.2 (νυν Ελληνικός) και ο Αngel FM 88.9 (νυν Hit Radio).

Όταν μετακόμισε στην Αθήνα ξεκίνησε να δουλεύει στον τηλεοπτικό σταθμό Alpha, έπειτα πήγε στον ΑΝΤ1 και το 2008 μετακόμισε στον ΣΚΑΪ, αρχικά ως παρουσιάστρια της τότε ψυχαγωγικής εκπομπής «Σκάει χαμόγελο» μαζί με την συμπαρουσιάστρια της, Χριστίνα Βίδου.  Υπήρξε συμπαρουσιάστρια της καθημερινής μεσημεριανής εκπομπής «ΣΚΑΪ LIFE» για τρία χρόνια και της βραδινής «42 λεπτά» όπου πήρε συνέντευξη από πολλούς πολιτικούς και σημαντικές προσωπικότητες της Ελλάδας. Υπήρξε απεσταλμένη του σταθμού στο εξωτερικό δυο φορές, η πρώτη ήταν το 2010 όπου επισκέφθηκε την Αϊτή για να καλύψει δημοσιογραφικά τις συνέπειες του καταστροφικού σεισμού και η δεύτερη τον Σεπτέμβριο του 2017 όπου και κάλυψε τις γερμανικές βουλευτικές εκλογές από το Βερολίνο). Από το 2010 άρχισε να αρθρογραφεί σε πολλά γυναικεία έντυπα με έμφαση στα θέματα διατροφής και ευζωίας. Από το 2016 άρχισε να παρουσιάζει το μεσημεριανό δελτίο του ΣΚΑΪ. Τον Μάιο του 2023 λύθηκε το συμβόλαιο της με τον σταθμό. Από τις 4 Σεπτεμβρίου του ίδιου έτους, ανέλαβε την παρουσίαση του κεντρικού δελτίου ειδήσεων του Open.

## Φιλμογραφία
### Τηλεόραση

## Προσωπική ζωή
Την 1η Αυγούστου του 2013, η Αντωνοπούλου μετά από σχεδόν τέσσερα χρόνια σχέσης, παντρεύτηκε τον Παναγιώτη Αρκουμανέα με πολιτικό γάμο στη Νέα Υόρκη κατά τη διάρκεια επαγγελματικού ταξιδιού στην Αμερική. Τον Νοέμβριο του 2023 ανακοινώθηκε το διαζύγιο τους.

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Σκάιλερ Μπόουλιν

Ο **Σκάιλερ Μπόουλιν** (αγγλικά: *Skyler Bowlin*, γενν. στις 7 Ιουλίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Ηρακλή. 

## Επαγγελματική σταδιοδρομία
Τα πρώτα χρόνια της επαγγελματικής σταδιοδρομίας του, ο Μπόουλιν αγωνίστηκε κατά σειρά στη γερμανική Τόπσταρ Κάνγκαρους, στη δανική Χόρσενς ΙΚ και στην αυστριακή ΒΜΚ Βελς.

Τη σεζόν 2015–16, αναδείχθηκε ο Πολυτιμότερος Παίκτης των Τελικών του Πρωταθλήματος Σουηδίας, αφού κέρδισε τον τίτλο με τους Σαντερτέλγε Κινγκς. Μετά το τέλος της σεζόν στη Σουηδία, υπέγραψε με τη γερμανική Γκίσεν 46ερς για τη σεζόν 2016-17.  Σε 33 αγώνες, ο Μπόουλιν είχε μέσο όρο 8,8 πόντους και 4,1 ασίστ για την ομάδα. 

Στις 13 Μαΐου 2017, ο Μπόουλιν υπέγραψε με τη Σάιενς Σίτι Γένα για τη σεζόν 2017-18, με την οποία είχε μέσο όρο 11,6 πόντους και 5,2 ασίστ ανά αγώνα. Στις 25 Μαΐου 2018, ο Μπόουλιν υπέγραψε διετές συμβόλαιο με την σ.Όλιβερ Βίρτσμπουργκ. 

Στις 19 Ιουλίου 2020, ο Μπόουλιν υπέγραψε συμβόλαιο με τον Ηρακλή. 

## Διακρίσεις
### Συλλογικές
#### Χόρσενς ΙΚ
* Πρωτάθλημα Δανίας: 2014–15 
* Κύπελλο Δανίας: 2015 

#### Σαντερτέλγε Κινγκς
* Πρωτάθλημα Σουηδίας: 2015–16 

### Ατομικές
* Πολυτιμότερος Παίκτης Πρωταθλήματος Δανίας: 2015 
* Πολυτιμότερος Παίκτης Κυπέλλου Δανίας: 2015 
* Πολυτιμότερος Παίκτης Τελικών του Πρωταθλήματος Σουηδίας: 2016 

## Παραπομπές


## Εξωτερικοί σύνδεσμοι
* Βιογραφικό στο Πρωτάθλημα Γερμανίας 
* Βιογραφικό στους Μιζούρι Σάουθερν Λάιονς 
* Προφίλ στο Realgm.com 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Χόρσενς ΙΚ
Κατηγορία:Καλαθοσφαιριστές δανικών συλλόγων
Κατηγορία:Καλαθοσφαιριστές Σαντερτέλγε Κινγκς
Κατηγορία:Καλαθοσφαιριστές σουηδικών συλλόγων
Κατηγορία:Καλαθοσφαιριστές Γκίσεν 46ερς
Κατηγορία:Καλαθοσφαιριστές Σάιενς Σίτι Γένα
Κατηγορία:Καλαθοσφαιριστές σ.Όλιβερ Βίρτσμπουργκ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Δημήτριος Μπούχαλης

Ο **Δημήτριος Μπούχαλης** είναι Έλληνας ακαδημαϊκός, γνωστός για την εξειδίκευση του στο στρατηγικό μάνατζμεντ και μάρκετινγκ. Η έρευνα του ειδικεύεται σε εφαρμογές Τεχνολογιών Πληροφοριών και Επικοινωνιών (ICT) στον τουρισμό, ξενοδοχειακά και της ταξιδιωτικής βιομηχανίας και αναψυχής. Η δραστηριότητα του καθηγητή Μπουχάλη στην έρευνα, διδασκαλία, διαβούλευση και χάραξη πολιτικής είναι διεθνώς αναγνωρισμένη. Είναι ένας εκ των ακαδημαϊκών τουρισμού με τις περισσότερες παραπομπές στο Google Scholar, συχνός ομιλητής σε διεθνείς ακαδημαϊκές και και οχι μονο εκδηλώσεις σχετικά με τις τρέχουσες τάσεις, την τεχνολογία, το μάρκετινγκ, τον τουρισμό και τη φιλοξενία και ειναι ο αρχισυντάκτης του περιοδικού SSCI: Tourism Review.

Ο Δρ. Δημήτριος Μπούχαλης γεννήθηκε στην Ελλάδα. Είναι κάτοχος πτυχίου του τμήματος Διοίκησης Επιχειρήσεων του Πανεπιστημίου Αιγαίου στην Ελλάδα. Κατά τη διάρκεια των σπουδών του εργάστηκε στους τομείς του τουρισμού και της φιλοξενίας, καθώς επίσης και σε επαγγελματικά project φωτογραφίας. 

Το 1987, κατά τη διάρκεια του τρίτου έτους των προπτυχιακών σπουδών του στο τμήμα Διοίκησης Επίχειρήσεων του Πανεπιστημίου Αιγαίου, εργάστηκε ως research assistant. Η πρώτη του έρευνα  έγινε για το STAR European Project είχε ως αντικείμενο τον Ρόλο των τηλεπικοινωνιών στην υποστήριξη των μικρών και των μεσαίων επιχειρήσεων στον τουριστικό τομέα στην περιφέρεια Αιγαίου. Το 1989, ο Δημήτριος Μπούχαλης πρότεινε ένα πρότυπο για το πρώτο Σύστημα Διαχείρισης Προορισμού- το μοντέλο του Αιγαίου το οποίο εξετάστηκε στην Ελλάδα από το 1990 έως το 1992. Το σύστημα συγκέντρωσε διαφορετικά δεδομένα τουρισμού, συμπεριλαμβανομένων των αφίξεων, τη διαθεσιμότητα των κρατήσεων και εμπορικές συναλλαγές μεταξύ των παρόχων του τουρισμού. Ήταν το πρώτο αναγνωρισμένο σχέδιο του Συστήματος Διαχείρισης Προορισμού, το οποίο καθίσταται διεθνώς αναγνωρισμένο στην παγκόσμια τουριστική βιομηχανία, το οποίο χρησιμοποιήθηκε από εθνικά συμβούλια τουρισμού και εταιρείες διαχείρισης προορισμού όπως το VisitScotland. 

Ο Δρ Μπούχαλης ολοκλήρωσε τις διδακτορικές του σπουδές το 1995 που επικεντρώνονται στο θέμα: Information Telecommunications Technologies on Tourism Distribution Channels: Implications for the Small and Medium Sized Tourism Enterprises' Strategic Management and Marketing στο πανεπιστήμιο του Surrey στο Ηνωμένο Βασίλειο. Εκεί ανέπτυξε την ιδέα του Συστήματος Διαχείρισης Προορισμού στην έρευνα και την εφαρμογή του στις μικρές και μεσαίες επιχειρήσεις στην τουριστική βιομηχανία.

## Παραπομπές


Κατηγορία:Έλληνες πανεπιστημιακοί του 21ου αιώνα
Πέτρος Παπαγεωργίου (σφυροβόλος)

Ο **Πέτρος Παπαγεωργίου** (Άγιος Πέτρος Αρκαδίας, 1926 – Αθήνα, 28 Ιουλίου 2020) ήταν Έλληνας αθλητής της σφυροβολίας και προπονητής.

Γεννήθηκε το 1926 στον Άγιο Πέτρο Κυνουρίας. Σπούδασε στην Εθνική Ακαδημία Σωματικής Αγωγής των Αθηνών (Ε.Α.Σ.Α.), από όπου αποφοίτησε το 1948 με άριστα. Ως αθλητής του Πανελλήνιου Γ.Σ. κατέκτησε το Πανελλήνιο πρωτάθλημα στίβου το 1951, 1952, 1953 και το 1954.

Με την εθνική ομάδα στίβου της Ελλάδας κατέκτησε το χάλκινο μετάλλιο (47.22 μ.) στους Βαλκανικούς αγώνες της Αθήνας το 1953. Το 1951 συμμετείχε στους Α' Μεσογειακούς αγώνες της Αλεξάνδρειας όπου κατέλαβε την 5η θέση (43.86 μ.) στον τελικό της σφυροβολίας.

Από το 1963 έως το 1968 ήταν γυμναστής στο Γυμνάσιο Αρρένων Καβάλας και ανέδειξε πολλούς πρωταθλητές Ελλάδος, όπως τον Δαβιτζόγλου, Βαφειάδη, Παρχαρίδη, Γεωργιάδη κ.ά και από το 1968 έως το 1977 διετέλεσε ομοσπονδιακός προπονητής ρίψεων.

Πέθανε στις 28 Ιουλίου 2020 στην Αθήνα σε ηλικία 94 ετών και κηδεύτηκε στις 30 Ιουλίου 2020 στο Νεκροταφείο Καλλιθέας.

## Επιτεύγματα
### Εθνικές διοργανώσεις

¹Διεξήχθη στο γυμναστήριο του Εθνικού Γ.Σ.

### Διεθνείς διοργανώσεις

## Παραπομπές


Κατηγορία:Έλληνες αθλητές της σφυροβολίας
Κατηγορία:Αθλητές στίβου Πανελληνίου
Κατηγορία:Έλληνες προπονητές στίβου
Κατηγορία:Αθλητές του στίβου στους Μεσογειακούς Αγώνες 1951
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Έλληνες Βαλκανιονίκες
Χριστίνα Ζαχαριάδου

Η **Χριστίνα Ζαχαριάδου** (γενν. στις 28 Αυγούστου 1974) είναι Ελληνίδα πρώην αθλήτρια της αντισφαίρισης. 

## Σταδιοδρομία
Στη σταδιοδρομία της, κέρδισε τρεις τίτλους μονού και 12 τίτλους διπλού στο ITF Women's Circuit. Στις 20 Οκτωβρίου 2003, έφτασε στην υψηλότερη θέση της στην παγκόσμια κατάταξή μονού (Νο. 358). Στις 11 Σεπτεμβρίου 1995, έφτασε στην υψηλότερη θέση της στην παγκόσμια κατάταξή διπλού (Νο. 86). 

Η Ζαχαριάδου αγωνίστηκε στο διπλό γυναικών στους Θερινούς Ολυμπιακούς Αγώνες του 1992 στη Βαρκελώνη, στους Θερινούς Ολυμπιακούς Αγώνες του 1996 στην Ατλάντα και στους Θερινούς Ολυμπιακούς Αγώνες του 2004 στην Αθήνα. 

Αγωνιζόμενη για την Ελλάδα στο Fed Cup, η Ζαχαριάδου ξεκίνησε το 1990 και έχει ρεκόρ νικών-ηττών 26-27. 

## Παραπομπές


## Εξωτερικοί σύνδεσμοι
* Προφίλ στο wtatennis.com

Κατηγορία:Ελληνίδες αθλήτριες της αντισφαίρισης
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1996
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1992
Κατηγορία:Αθλητές στους Μεσογειακούς Αγώνες 1997
Κατηγορία:Έλληνες Μεσογειονίκες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2004